વિશ્વના સંખ્યાબંધ દેશની કોમ્પ્યુટર સિસ્ટમને શિકાર બનાવનાર રેન્સમવેર વાયરસ હુમલાએ જિલ્લા તંત્રની કોમ્પ્યુટર સિસ્ટમને પણ અડફેટમાં લીધી છે. કલેક્ટર કચેરીમાં 10 સિસ્ટમ ઠપ થઇ ગઇ હતી. જ્યારે પોલીસ તંત્રની 2 સિસ્ટમને અસર થઇ હતી. જિલ્લાની 4 મામલતદાર કચેરીની સિસ્ટમ શનિ અને રવિવારે કચેરીઓ બંધ રહેવાથી કોઇ અસર પહોંચી ન હતી. પણ આરટીઓમાં બપોર બાદ સિસ્ટમ બંધ કરી દેવાઈ હતી, તો સિવિલમાં પણ કોમ્પ્યુટર સિસ્ટમ બંધ રખવામા આવી હતી. નેટનો વપરાશ કરવાની સાથે વિવિધ નામે સિસ્ટમમાં પ્રવેશી જતા રેન્સમવેર વાયરસ સાથેની ફાઇલ અજાણતા પણ ખોલી નાખવામાં આવે તેની સાથે સિસ્ટમને ખરાબ કરી નાખે છે અને સિસ્ટમ લોક પણ થઇ જાય છે. આ વાતે સરકારી અને ખાનગી સંસ્થાઓ ફફડી ઉઠી છે.